Emine Erdo'g'an. Emine Erdoʻg'an (qizlik familiyasi Gulbaran 1955 yil 16 fevralda Istanbul ning Uskudar tumanida tugʻilgan ), u Turkiya prezidenti Rajab Toyyib Erdoʻg'anning rafiqasi. Hayoti. U asli Siirtlik boʻlgan Hayriya va Jamol Gulbaranning qizi boʻlib, uning bobosi Hamdi Ali Gulbaran Siirtdan Istanbulga ko‘chib kelib, Fotihda hayotini davom ettirgan. U taʼlim olishni Zaynab Komil nomli boshlangʻich maktabda boshlagan, keyinchalik Mithatposha nomli kechki sanʼat maktabida davom ettirgan, lekin bu yerda taʼlimni nihoyasiga yetkazmagan. Emine Erdoʻg'an yoshlik yillarida nodavlat tashkilotlar tadbirlarida faol ishtirok etgan. U shuningdek, "Idealist ayollar ittifoqi"ning asoschilaridan biri hisoblanadi. Emine Erdoʻg’an “Idealist ayollar ittifoqi”da faoliyat yuritdi. U bu yerda oʻtkazilgan konferentsiya jarayonida Rajab Toyyib Erdoʻg'an bilan tanishdi va ular 1978 yil 4 iyulda turmush qurishdi. Ularning Ahmet Burak, Nejmettin Bilal, Esra va Sümeyye ismli toʻrt nafar farzandi bor. Emine Erdoʻg'an koʻngilli faoliyatlarni keng targʻib qilish maqsadida tashkil qilingan "Jamiyat taraqqiyotining ko'ngilli elchilari" loyihasini; bolalarga nisbatan zoʻravonlikka qarshi kurashish maqsadida tashkil qilingan loyihani; "7 juda kech" singari ilk bolalik davridagi taʼlimning muhimligini taʼkidlovchi turli loyihalarni qoʻllab-quvvatlab keladi.